US Open 2023

US Open 2023 var en tennisturnering, der blev spillet udendørs på hardcourt-baner i perioden 28. august - 10. september 2023 i USTA Billie Jean King National Tennis Center i New York City, USA. Det var den 143. udgave af mesterskabet og den fjerde og sidste grand slam-turnering i 2023. Kvalifikationen i singlerækkerne spilledes samme sted den 22. - 26. august 2023.

Damesinglemesterskabet blev vundet af Coco Gauff, som i finalen besejrede Aryna Sabalenka med 2-6, 6-3, 6-3, og som dermed vandt sin første grand slam-titel. 19-årige Gauff blev den fjerde amerikanske teenager i den åbne æra, der vandt en grand slam-titel i damesingle og den første, siden Serena Williams vandt US Open 1999. Hun var i sin anden damesinglefinale på grand slam-niveau, idet hun tidligere havde tabte Rolands-Garros-finalen i 2022. Gauff havde vundet opvarmningsturneringerne i Washington DC og Cincinnati, og triumfen ved US Open bragte hende op som nr. 3 på verdensranglistens, hvilket var ny personlig rekord. Australian Open-mesteren Sabalenka var i sin anden grand slam-finale i 2023, og resultaterne medførte, at hun efter turneringen avancerede til førstepladsen på WTA's verdensrangliste for første gang i sin karriere.  Damesingleturneringen vil formentlig også blive husket for, at Caroline Wozniacki, der havde modtaget et wildcard til hovedturneringen, spillede sin første grand slam-turnering siden Australian Open 2020, og hun tabte i fjerde runde til den senere mester, Coco Gauff, med 3-6, 6-3, 1-6.

Herredoublemesterskabet blev vundet af Rajeev Ram og Joe Salisbury, som i finalen besejrede Rohan Bopanna og Matthew Ebden med 2-6, 6-3, 6-4, og som dermed blev det første par i tennissportens åbne æra, der vandt US Open-mesterskabet i herredouble tre år i træk. Det var første gang, siden Tom Bundy og Maurice McLoughlin vandt turneringen i 1912, 1913 og 1914, at samme par vandt tre titler i træk. Ram og Salisbury vandt deres fjerde grand slam-titel som makkere, idet de havde sikret sig deres første grand slam-titel ved Australian Open 2020. Det amerikansk-britiske par vandt deres 11. turneringssejr i alt som makkere, og den anden i 2023. Rajeev Ram vandt sin 28. herredoubletitel i karrieren på ATP-niveau, mens turneringssejren var Joe Salisburys 14. i karrieren i herredouble. Som 43-årig satte Rohan Bopanna rekord som den ældste grand slam-finalist i herredouble, siden den åbne æra i tennissporten begyndte i 1968.

Damedoubleturneringen blev vundet af Gabriela Dabrowski og Erin Routliffe, som i finalen besejrede 2020-mestrene, Laura Siegemund og Vera Zvonarjova, med 7-6(9), 6-3 på 2 timer og 15 minutter. Dabrowski og Routliffe havde debuteret som par en måned tidligere i turneringen i Montréal og spillede deres blot fjerde turnering som makkere, og begge spillere vandt deres første grand slam-titel i damedouble. Dabrowski vandt sin 14. damedoubletitel på WTA-niveau i sin karrieren, mens turneringssejren var Routliffes fjerde. Gabriela Dabrowski blev den første canadiske vinder af en grand slam-titel i damedouble, mens Erin Routliffe blev den første newzealandske vinder af en US Open-titel og den første newzealænder, der vandt en grand slam-titel, siden Judy Connor-Chaloner vandt Australian Open 1979 i damedouble.

Mixed double-turneringen blev vundet af det useedede par Anna Danilina og Harri Heliövaara, der spillede deres første turnering som makkere, og som i finalen besejrede det topseedede par, Jessica Pegula og Austin Krajicek, med 6-3, 6-4 på en time og 12 minutter. Både Danilia og Heliövaara vandt dermed deres første grand slam-titel i deres karrierer, og parret tabte kun et enkelt sæt på vej til turneringssejren. Heliövaara var i sin første grand slam-finale, og han blev den første finske vinder af en US Open-titel. Danilina spillede sin anden grand slam-finale, idet hun tidligere havde været i damedoublefinalen ved Australian Open 2022, og hun blev den første kasakhiske vinder af en grand slam-titel i mixed double.

Præmier 

Den samlede præmiesum for US Open 2023 androg $ 65.000.000, hvilket var en stigning på 8 % i forhold til året før. Den samlede præmiesum i mesterskabsrækkerne androg $ ??.???.???, og præmierne er fordelt som vist nedenfor.

Pengepræmierne i opvisningsturneringerne med deltagelse af tidligere stjerner og rækkerne for kørestolstennis androg $ ?.???.???. Derudover var der afsat $ ?.???.??? til per diem-udbetalinger.

Resultater 

Resultaterne fra ottendedelsfinalerne og frem i singlerækkerne og fra kvartfinalerne og frem i doublerækkerne vises nedenfor. For komplette resultater henvises til de uddybende artikler.

Herresingle

Damesingle

Herredouble

Damedouble

Mixed double

Juniorer 

Finalerne i juniorrækkerne fik følgende resultater.

Kørestolstennis 

Finalerne i rækkerne for kørestolstennis fik følgende resultater.

Finalerne i juniorrækkerne for kørestolstennis fik følgende resultater.

Eksterne henvisninger 
 US Open

Noter 

 
WTA Tour 2023
ATP Tour 2023